1978

мини
1978 () — година според општоприфатениот календар. Тоа била 1978 година од новата ера, 978. од вториот милениум, 78. од XX век и деветта од 1970-тите.

 Други календари 
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7486 и 7487 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6728 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5738 и 5739 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2731.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г. п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г. п.н.е. На тој начин, според првото гледиште, 1978 година се протега во 4614 и 4615, додека според второто гледиште, годината трае во текот на 4674 и 4675 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2521. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1398 и 1399 исламска година.
1978 како тема во уметноста и во популарната култура
 1978“ (1978) - песна на швајцарската панк-рок група „Клинекс/ЛиЛиПУТ“ (Kleenex/LiLiPUT).YouTube, Kleenex/LiLiPUT - 1978 (from Kleenex/LiLiPUT) (пристапено на 1.7.2017)

 Настани 

 јануари 
 22 јануари - Првпат во историјата на космонаутиката, во вселенската орбита е остварена „операцијата снабдување“. По дводневно самостојно летање товарниот брод без екипаж „Прогрес - 1“ автоматски се спои со системот „Саљут - 6“ - „Сојуз - 27“. Ова летало однесе во вселената гориво за моторите, материјали за натамошно истражување, како и вода, воздух и храна за космонаутите.
 февруари 

 март 

 14 март – Израел го напаѓа Либан.
 16 март – Поранешниот италијански премиер Алдо Моро е киднапиран од страна на Црвените бригади.

 април 

 18 април – Американскиот сенат одлучува на 31 декември 1999 година Панамскиот Канал да и’ биде вратен на Панама.
 27 април – Во Авганистан е извршен воен удар од страна на левичарската Народна демократска партија на Авганистан, при што е убиен претседателот Дуад Кан.
 мај 

 9 мај – Безживотното тело на Алдо Моро е пронајдено во Рим, во паркирано возило.

 јуни 

 јули 

 7 јули – Соломонските Острови стекнуваат независност од Британија.
 22 јуни – Откриен е Харон, месечина на Плутон.
 26 август – По смртта на Павле VI, Јован Павле I е избран за римски папа.

 август 

 септември 
 17 септември – Израел и Египет го потпишуваат Договорот од Кемп Дејвид.
 октомври 
 1 октомври – Виетнам ја напаѓа Камбоџа.
 1 октомври - Тувалу стекнува независност од Британија.
 14 октомври – Даниел арап Мои станува претседател на Кенија.
 16 октомври – По смртта на Јован Павле I, Јован Павле II е избран за римски папа. Тој е првиот папа од полска националност во историјата.
 ноември 
 3 ноември – Доминика стекнува независност од Британија.
 декември 

 22 декември – Комунистичката партија на Кина предводена од Денг Сјаопинг ја напушта маоистичката политика и усвојува програма на делекусежни економски реформи.
 27 декември – Новиот шпански устав е одобрен на референдум, со што и официјално е обновена демократијата во Шпанија.

 Родени 
 25 јануари – Денис Мењшов, руски велосипедист
 28 февруари – Бенјамин Рајх, австриски скијач
 11 март – Дидје Дрогба, фудбалер од Брегот на Слоновата Коска
 14 март – Питер ван ден Хогенбанд, холандски пливач
 11 мај – Летиција Каста, француски модел и глумица
 19 јуни – Дирк Новицки, германски кошаркар
 20 јуни – Франк Лампард, англиски фудбалер
 23 август – Коби Брајант, американски кошаркар

 Починале 
 9 мај – Алдо Моро, италијански премиер
 6 август – Павле VI, римски папа
 21 август - Чарлс Имс, американски дизајнер и архитект
 22 август – Џомо Кенијата, кениски претседател
 11 септември – Георги Марков, бугарски дисидент
 28 септември – Јован Павле I, римски папа
 15 ноември – Маргарет Мид, американски антрополог
 8 декември – Голда Меир, израелски премиер

 Поврзано 
 Календарот за таа година

 Надворешни врски 

 Наводи 

71978